Η **Ολυμπιακή Αεροπλοΐα** ήταν θυγατρική της Ολυμπιακής Αεροπορίας, του ελληνικού εθνικού αερομεταφορέα. Η Ολυμπιακή Αεροπλοϊα σταμάτησε τις τακτικές πτήσεις της τον Δεκέμβριο του 2003, όταν ο στόλος της συγχωνεύθηκε με αυτόν των Μακεδονικών Αερογραμμών και της Ολυμπιακής Αεροπορίας για τη δημιουργία των Ολυμπιακών Αερογραμμών. Σήμερα όμως η εταιρεία δραστηριοποιείται ως θυγατρική της Ολυμπιακής Αεροπορίας - Υπηρεσίες με αντικείμενο την παροχή υπηρεσιών τεχνικής υποστήριξης αεροσκαφών και ελικοπτέρων, τη ναύλωση ελικοπτέρων, την παροχή υπηρεσιών εκπαίδευσης χειριστών αεροσκαφών καθώς και την παροχή υπηρεσιών επίγειας εξυπηρέτησης.

Ίδρυση και λειτουργία της Ολυμπιακής Αεροπλοΐας
-----------------------------------------------

Η Ολυμπιακή Αεροπλοϊα ιδρύθηκε στις 2 Αυγούστου του 1971, όταν ακόμη η Ολυμπιακή Αεροπορία (Ο.Α.) βρισκόταν στην κατοχή του Αριστοτέλη Ωνάση. Μέχρι τότε ήταν γνωστή ως τμήμα της Ο.Α. ως "Διεύθυνση Ελαφρών Αεροσκαφών και Ελικοπτέρων". Πρώτος διοικητής της έγινε ο γιος του Αριστοτέλη, Αλέξανδρος Ωνάσης. Βασικός στόχος της Ολυμπιακής Αεροπλοϊας ήταν να συνδέσει όλα τα νησιά με την κυρίως Ελλάδα, και για το λόγο αυτόν εκτελούσε πτήσεις με ένα στόλο μικρών ελικοφόρων, κυρίως, αεροσκαφών που μπορούσαν να προσεγγίσουν κάθε αεροδρόμιο της χώρας. Η Ολυμπιακή Αεροπλοϊα εκτελούσε σχεδόν όλες της πτήσεις εσωτερικού της μητρικής Ο.Α. ενώ διέθετε τα αεροσκάφη της για πτήσεις charter.

Σχολή Εκπαίδευσης Χειριστών
---------------------------

Κάτω από την επίβλεψη της Ολυμπιακής Αεροπλοΐας λειτουργούσε, επίσης, και μία Σχολή Εκπαίδευσης Χειριστών Ολυμπιακής Αεροπορίας (Σ.Ε.Χ.Ο.Α.), η οποία διέθετε και εξομοιωτές πτήσεων για αεροσκάφη τύπου ATR 42/72 και Boeing 737-400. Η σχολή αυτή ιδρύθηκε το 1970, επίσης από τον Αλέξανδρο Ωνάση. Αυτή τη στιγμή η σχολή ανήκει στην Ολυμπιακή Αεροπορία - Υπηρεσίες Α.Ε. και σε αυτήν εκπαιδεύονται τόσο τα πληρώματα των Ολυμπιακών Αερογραμμών, όσο και ξένων αεροπορικών εταιρειών.

Αεροσκάφη της Ολυμπιακής Αεροπλοΐας (Δεκέμβριος 2003)
-----------------------------------------------------

* Boeing 717-200
* ATR 42
* ATR 72
* De Havilland Canada Dash-8

*Παλαιότεροι Τύποι*

* Dornier 228-201
* Shorts Skyvan
* Shorts 330
* Piper Aztec - Cherokee
* Learjet 25
* Piper Cherokee 28-140
* Cessna (Reims) CF-152

*Σημείωση*: Τα Β717-200 χρησιμοποιήθηκαν αρχικά έχοντας ως βάση το Αεροδρόμιο "Μακεδονία" της Θεσσαλονίκης, και εκτελούσαν πτήσεις εξωτερικού για την **Ολυμπιακή Αεροπλοΐα**. Μετά όμως την απόσυρση των Β737-200 της Ολυμπιακής Αεροπορίας, τα αεροσκάφη αυτά χρησιμοποιήθηκαν έχοντας ως βάση την Αθήνα σε τακτικές πτήσεις της Ολυμπιακής Αεροπορίας.

Στις 12 Δεκεμβρίου 2003, ολόκληρος ο στόλος της Ολυμπιακής Αεροπλοΐας, ενσωματώθηκε στις Ολυμπιακές Αερογραμμές. Η ίδια η εταιρεία όμως αποτελεί τμήμα της εταιρείας "Ολυμπιακή Αεροπορία - Υπηρεσίες Α.Ε.", με σκοπό την παροχή υπηρεσιών τεχνικής υποστήριξης αεροσκαφών και ελικοπτέρων, τη ναύλωση ελικοπτέρων, την παροχή υπηρεσιών εκπαίδευσης χειριστών αεροσκαφών καθώς και την παροχή υπηρεσιών επίγειας εξυπηρέτησης.

Φωτοθήκη
--------

* Αεροσκάφη της Ολυμπιακής Αεροπλοΐας
* Shorts Skyvan της Ολυμπιακής Αεροπλοΐας, 1975Shorts Skyvan της Ολυμπιακής Αεροπλοΐας, 1975
* Short 330 της Ολυμπιακής Αεροπλοΐας, 1986Short 330 της Ολυμπιακής Αεροπλοΐας, 1986
* Dornier 228-201 της Ολυμπιακής Αεροπλοΐας, 1993Dornier 228-201 της Ολυμπιακής Αεροπλοΐας, 1993

Κωδικοί της Ο.Α.
----------------

* Κωδικός ΙΑΤΑ: **ML**
* Κωδικός ICAO: **OLY**

Συμβάντα και ατυχήματα
----------------------

* Στις 3 Αυγούστου 1989, ένα Short 330 της Ολυμπιακής Αεροπλοΐας, το οποίο εκτελούσε τη πτήση 545, συνετρίβη, σε μια βουνοπλαγιά στο νησί της Σάμου, ενώ προσγειωνόταν σε πυκνή ομίχλη. Όλοι οι επιβαίνοντες, 3 μέλη πληρώματος και 31 επιβάτες σκοτώθηκαν.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ολυμπιακή Αεροπλοΐα** |

* Ολυμπιακή Αεροπλοϊα
* Ολυμπιακή Αεροπορία - Υπηρεσίες Α.Ε.
* Ολυμπιακές Αερογραμμές
* Υπουργείο Μεταφορών και Επικοινωνιών
* Η Ιστορία της Ολυμπιακής Αεροπλοΐας[*νεκρός σύνδεσμος*]

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
 Αεροπορικές εταιρείες της Ελλάδας |
| --- |
|  |
| Ενεργές | 
* Air Mediterranean
* Aegean Airlines
* Bluebird Airways
* Ellinair
* GainJet Aviation
* Swiftair Hellas
* Orange2Fly
* Olympic Air
* Olympus Airways
* Sky Express
 |
|  |
| Ανενεργές | 
* Αιολικές Αερογραμμές
* Aeroland Airways
* Aerospace One
* Air Go Airlines
* Air Greece
* AirSea Lines
* Alexandair
* Argo airways
* Astra Airlines
* Athens Airways
* Cretan Airlines
* Cronus Airlines
* EuroAir
* Fly Hellas
* Hellas Jet
* Hellenic Imperial Airways
* Ελληνικαί Αεροπορικαί Συγκοινωνίαι
* Hermes Airlines
* InterJet
* Μακεδονικές Αερογραμμές
* Μινωικές Αερογραμμές
* Ολυμπιακές Αερογραμμές
* Olympic Aviation
* SkyGreece Airlines
* Sky Wings Airlines
* Τεχνικές Αεροπορικές Εκμεταλλεύσεις—Εθνικές Αεροπορικές Γραμμές
* Τεχνικές Αεροπορικές Εκμεταλλεύσεις
* Venus Airlines
 |

 |